પોલીસને જાણ થઈ કે, ચિંતનનાં માતા-પિતા જયપુર રહે છે અને વિદ્યાધર તેમને મળવા ગયો હતો. પોલીસને ખાતરી થઈ કે, ત્યાં જ હેમાની હત્યાનો પ્લાન બન્યો હશે એટલે પોલીસ ચિંતનને લઈ જયપુર પહોંચી અને બધાને સામસામે બેસાડીને પૂછપરછ કરવામાં આવી. ચિંતનનાં માતા-પિતાએ કબૂલ કર્યું કે, થોડાક મહિના પહેલાં અચાનક વિદ્યાધર અમને મળવા આવ્યો હતો, પરંતુ ત્યારે ચિંતન અહીં નહોતો. ચિંતને પણ આ જ બયાન આપ્યું.